text: Socialt værested i Kolding udsat for hærværk og tyveri
  16 januar 2015 kl. 09.29
  Natten til fredag blev Gademix et socialt værested for udsatte unge endnu en gang ramt af hærværk og indbrud. 
  Det er fjerde gang på en måned værestedet har ubudne gæster.
  Så skete det igen, hoveddøren til Gademis i Koldings Sydvest kvarter bliver smadret, og døren til Hanna Andersens kontor sparket ind.
  Denne gang er der tilsyneladende ikke stjålet noget, men der er lavet hærværk for tusindvis af kroner.
  Det samme skete for få dage siden og igen i december.
  De første gang blev der stjålet et videokamera og et fjernsyn samt overvågningskameraet ved hoveddøren.
  -Jeg aner ikke, hvorfor det fortsætter. Man skulle tro nogen har et horn i siden på os. Det fortæller Hanna Andersen leder at Gademix til TV SYD.
  -Det må meget gerne snart ophøre for det gør vores børn utrygge, og de forstår det simpelthen ikke, slutter Hanna Andersen.
  Det er tilsyneladende de samme to mænd, der begår hærværket. 
  Selvom de smadrer overvågningskameraet inden de går ind, så viser overvågningsbillederne, det er de samme to på billederne.
  